Public procurement notice: Prior Information Notice Without Call For Competition
Published: 2025-11-06
Buyer: Hansel Oy
Country: FI
Region: FI1B1
Contract type: Services
CPV classification: 75100000 | 79700000 | 79710000: Security services | 79711000: Alarm monitoring services | 79713000: Guard services
Submission deadline: 2026-03-30

Technical requirements: Hansel Oy on käynnistänyt Turvallisuus- ja aulapalvelut 2026 -dynaamisen hankintajärjestelmän* valmistelun. 

Tavoitteena on, että dynaamisen hankintajärjestelmän kautta voi hankkia monipuoliset Turvallisuus- ja aulapalvelut:

Yhteishankintaan kuuluvat seuraavat palvelut: 

• aula-, vastaanotto- ja virastotukipalvelu, 
• hälytysvalvonta,  
• järjestyksenvalvonta,  
• paikallisvartiointi,  
• piirivartiointi, 
• työmaiden vartiointi ja  
• turvatarkastus.  

Sekä yllä mainittuihin välittömästi liittyvät seuraavat lisäpalvelut:  

• arvokuljetukset,  
• avainhallintapalvelut,  
• etävalvonta,  
• henkilökorttipalvelu,  
• henkilösuojaus,  
• koulutus- tarkastus- ja suunnitelmapalvelut (kuten suojelujohtaminen),  
• langaton kutsupainike -palvelu,  
• pääkäyttäjäpalvelut ja
• virtuaaliaulapalvelu.  


Tämä dynaaminen hankintajärjestelmä (DPS) tullaan ennakkoilmoituksen julkaisuhetken arvion mukaan jakamaan useampaan luokkaan. 

Ennakkoilmoitusvaiheessa luokat ovat seuraavat: 

- Luokka 1: Valtakunnallinen
- Luokka 2: Alueellinen.


Tavoitteena on, että dynaamisen hankintajärjestelmän perustamisvaihe käynnistyy maaliskuun 2026 lopulla.

*Ks. lisää dynaamisesta hankintajärjestelmästä: https://www.hansel.fi/hankintatietoa/dynaaminen-hankintajarjestelma-dps/


MARKKINAVUOROPUHELU

Markkinavuoropuhelun tavoitteena on se, että valmistelussa olevasta yhteishankinnasta saadaan mahdollisimman hyvin kaikkia osapuolia palveleva DPS. 
Kaikilla markkinavuoropuheluun osallistuvilla palveluntuottajilla on mahdollisuus osallistua infotilaisuuteen 14.1.2026 ja kommentoida osallistumispyyntömateriaaliluonnoksia kirjallisesti hankinnan valmistelun kuluessa. Kirjallinen kommentointi ajoittuu tämän hetkisen arvion mukaan aikavälille helmi-maaliskuu 2026. 

Lisäksi mahdollisesti järjestetään yrityskohtaisia tapaamisia hankinnasta kiinnostuneiden palveluntuottajien kanssa. Kutsumme tapaamisiin edustavan otoksen markkinoilla toimivista palveluntuottajista huomioiden tämän DPS:n suunnitellut luokat (1 - 2), palveluntuottajien koon, palveluntuottajien maantieteellisen toiminta-alueen ja palveluiden sisällön. Tapaamiset järjestetään Teamsin välityksellä tämän hetkisen arvion mukaan helmikuussa 2026. 


INFOTILAISUUS KIINNOSTUNEILLE PALVELUNTUOTTAJILLE

Valmisteilla olevasta Turvallisuus- ja aulapalvelut -dynaamisesta hankintajärjestelmästä tullaan järjestämään infotilaisuus kiinnostuneille yrityksille 14.1.2026 kello 12.00 - 13.00. Infotilaisuudessa kerromme tarkemmin kyseisestä suunnitellusta dynaamisesta hankintajärjestelmästä,  markkinavuoropuhelukäytännöistä ja muista alustavista suunnitelmista.  Lähetämme osallistumislinkin infotilaisuuteen ilmoittautumisenne jälkeen.


ILMOITTAUTUMINEN MARKKINAVUOROPUHELUUN JA INFOTILAISUUTEEN

Ilmoittaudu markkinavuoropuheluun ja/tai infotilaisuuteen viimeistään 12.1.2026 täyttämällä 
ilmoittautumislomake: https://forms.office.com/e/wRBiRbEjzb

Ilmoittautuneiden henkilöiden henkilötietoja käytetään vain tämän dynaamisen hankintajärjestelmän valmisteluun liittyviin yhteydenottoihin. 



YLEISTÄ

Huomioittehan, että kyseessä on ennakkoilmoitus (jäljempänä ilmoitus), eikä tällä ilmoituksella pyydetä vielä osallistumishakemuksia eikä tarjouksia. 

Tällä ilmoituksella annetut tiedot ovat alustavia ja saattavat muuttua valmistelun edetessä.

Markkinavuoropuheluun osallistuminen tai osallistumatta jättäminen ei estä mahdolliseen hankintamenettelyyn osallistumista. 

Hansel Oy ei maksa korvausta markkinavuoropuheluun osallistumisesta.